**Tehniline kirjeldus Rakvere linnakalmistul veetrassi projekteerimiseks ja ehituseks**

Rakvere Linnavalitsus otsib pakkumusmenetluse korras töövõtjat veetrassi projekteerimiseks ja ehituseks.

Palun esitada hinnapakkumine allpool kirjeldatud töödele.

Objekt: Rakvere linnakalmistu (J. Kunderi tn 4b), muinsuskaitse mälestise registri number 5774.

Veetrassi hinnanguline pikkus on 138 meetrit, täpsustatud maht selgub projekteerimise käigus. Manuses on Maa-ameti kaardiserveri pildile joonistatud veetrassi ligikaudne asukoht.

Pakkuja peab pakkumuses arvestama tööde teostamise asukoha tingimustega ning arvestama töö teostamist kohast tingitud piirangutega.

Tööde mahtu kuulub ka geoaluse koostamine tööala ulatuses ja peale ehitustöid teostusjooniste koostamine ja esitamine tellijale.

Projekteerijal peab olema majandustegevuse registreering ehitiste projekteerimise valdkonnas.  Pakkujal peab olema sarnaste tööde teostamise kogemus. Pakkuja esitab referentslepingute loetelu koos teise poole kontaktidega.

Nõuded projektile ja torustikule:

1. koostada vastavalt kehtivatele projekteerimisnormidele ja standarditele Eesti Vabariigi õigusaktidele ja kohalikele õigusaktidele
2. projekt esitada põhiprojekti staadiumis
3. veetoru minimaalne läbimõõt 32 mm
4. toru markeering SDR 11
5. toru minimaalne sügavus 1 meeter
6. torustikule paigaldada toru tühjendust võimaldav sulgarmatuur kahte otsa
7. kasutada keevisliidetega toru

Koostatav projekt peab sisaldama:

• olemasoleva olukorra kirjeldust

• eskiisprojekti koostamist tellijaga eelkooskõlastuste staadiumis

• projekti koostamist põhiprojekti mahus

• ehitustööde ja tehnoloogiate täpset kirjeldust arvestades olemasolevat olukorda

• ehituslikke jooniseid, lõikeid

• Projekt tuleb kooskõlastada Muinsuskaitseametiga.

Projekt kirjalike arvamustega esitada Rakvere Linnavalitsusele 2 eksemplaris paberkandjal ja 1 eksemplar digitaalselt.

Pakutud hind peab sisaldama kõiki eelpool nimetatud töid, osaline pakkumus pole lubatud.

Palun saata hinnapakkumine digitaalselt allkirjastatuna hiljemalt 14.05.2020 kell 12.00 e-postile linnavalitsus@rakvere.ee

Palun ära näidata, kas hind sisaldab käibemaksu.

Pakkumuste hindamise aluseks on madalaim hind.

Töö teostamise tähtaeg on 3 kuud peale lepingu sõlmimisest

Hankija jätab endale õiguse lükata tagasi kõik pakkumused juhul, kui pakkumuste maksumused ületavad hankija poolt eeldatud hankelepingu maksumust ja/või hankija eelarvevahenditest tulenevaid võimalusi.

Hankija jätab endale õiguse pidada läbirääkimisi hinna ja mahu osas.

Küsimuste korral helistada tel: 5334 1870

Lugupidamisega

Marianne Klopets

ehitusinsener

Rakvere Linnavalitsus

Lai tn 20, 44308 Rakvere

tel +372 5334 1870

marianne.klopets@rakvere.ee